CELEX: 
Language: mt
Date: 2021-09-28 00:00:00
Title: REGOLAMENT DELEGAT TAL-KUMMISSJONI (UE) .../... li jissupplimenta r-Regolament (UE) 2021/241 tal-Parlament Ewropew u tal-Kunsill li jistabbilixxi l-Faċilità għall-Irkupru u r-Reżiljenza bid-definizzjoni ta' metodoloġija għar-rapportar dwar in-nefqa soċjali

MEMORANDUM TA’ SPJEGAZZJONI
            
            
               1.KUNTEST TAL-ATT DELEGAT
            
            
               1.1. Sfond ġenerali u objettiv 
            
            
               It-tifqigħa tal-pandemija tal-COVID-19 kellha impatt sinifikanti fuq is-sitwazzjoni ekonomika u soċjali fl-Unjoni Ewropea. Il-kriżi tal-coronavirus qatgħet saqajn il-progress pożittiv li kien ilu għaddej sitt snin fil-qasam tal-impjiegi, b’rata ta’ impjieg li sat-tielet kwart tal-2020 kienet laħqet it-72,4 %, u ħafna Ewropej raw l-għajxien u l-prospetti ta’ impjieg tagħhom imdendlin b’xagħra. Peress li jista’ jkun li xi setturi tal-ekonomija mhux se jirnexxielhom jirkupraw b’mod sħiħ mill-kriżi, fuq perjodu twil il-qgħad u l-inattività jistgħu jiżdiedu, u dan jista’ jkollu effetti negattivi għall-individwi kkonċernati u għall-ekonomija kollha kemm hi, u jimplika wkoll telf ta’ ħiliet. Ir-riskju ta’ effetti ta’ riperkussjonijiet fit-tul jiżdied b’mod partikolarment sostanzjali fil-konfront tal-ġenerazzjonijiet iżgħar fl-età. Filwaqt li f’perjodi oħra ta’ reċessjoni, l-impatt ta’ sitwazzjoni ekonomika u soċjali diffiċli jista’ jittaffa kemxejn jekk persuna tibqa’ fis-sistema edukattiva għal żmien itwal, il-kriżi tal-COVID-19 fixklet ukoll il-formazzjoni tal-ħiliet billi wasslet biex jingħalqu l-iskejjel meta ħafna mit-tagħlim beda’ jsir online. Barra minn hekk, is-setturi soċjali u tal-kura tas-saħħa kienu fost dawk li l-aktar li ntlaqtu ħażin mill-kriżi u hemm ir-riskju li jkomplu jiġu affettwati b’mod negattiv fil-futur. Filwaqt li l-effetti immedjati tal-kriżi ttaffew minn miżuri fuq terminu qasir fil-livell nazzjonali u tal-UE, fuq terminu medju u twil se jkunu meħtieġa investimenti u riformi enormi biex nirkupraw mill-kriżi u nibnu Ewropa aktar sostenibbli, reżiljenti u aktar ġusta għall-ġenerazzjonijiet li ġejjin. Biex tiffaċċja din l-isfida, f’Diċembru 2020 l-Unjoni Ewropea adottat Pjan ta’ Rkupru Ewropew li huwa magħmul minn qafas finanzjarju pluriennali msaħħaħ għall-perjodu 2021–2027 u pakkett ta’ rkupru ġdid imsejjaħ NextGenerationEU. Flimkien, dawn l-istrumenti se jeħilsu EUR 1,85 triljun (fi prezzijiet tal-2018) bħall appoġġ għall-Istati Membri fl-isforzi tagħhom biex jindirizzaw il-kriżi, jagħtu spinta lill-ekonomija tal-UE u jpoġġuha fit-triq aktar sostenibbli u reżiljenti. 
            
            
               Ir-Regolament (UE) 2021/241 tal-Parlament Ewropew u tal-Kunsill
                  1
                li jistabbilixxi l-Faċilità għall-Irkupru u r-Reżiljenza (ir-“Regolament RRF”) ġie adottat fi Frar 2021 bħala l-akbar programm fil-kuntest tan-NextGenerationEU. B’baġit ta’ EUR 672,5 biljun, imqassam f’appoġġ finanzjarju u appoġġ fis-sura ta’ self mhux ripagabbli, il-Faċilità għall-Irkupru u r-Reżiljenza (“il-Faċilità”) se tappoġġa investimenti pubbliċi fuq skala kbira u riformi mwettqa mill-Istati Membri biex jirkupraw mill-kriżi tal-COVID-19 u jippromwovu l-koeżjoni ekonomika, soċjali u territorjali tal-Unjoni. Objettiv ċentrali tal-Faċilità huwa li jittaffa l-impatt soċjali u ekonomiku tal-kriżi, b’mod partikolari fuq in-nisa, it-tfal u ż-żgħażagħ. 
            
            
               Permezz ta’ dan, il-Faċilità se tkun tista’ tappoġġa lill-Istati Membri jimplimentaw miżuri konformi mal-inizjattivi tal-UE fil-qasam soċjali u f’dak tal-impjiegi, partikolarment ir-Rakkomandazzjoni dwar appoġġ attiv effettiv għall-impjiegi wara l-kriżi tal-COVID-19 (EASE)
                  2
               , il-Komunikazzjoni dwar l-Appoġġ għall-Impjiegi taż-Żgħażagħ
                  3
                u r-Rakkomandazzjoni dwar Pont għall-Impjiegi – Tissaħħaħ il-Garanzija għaż-Żgħażagħ
                  4
               , ir-Rakkomandazzjoni dwar l-edukazzjoni u t-taħriġ vokazzjonali (VET) għall-kompetittività sostenibbli, il-ġustizzja soċjali u r-reżiljenza
                  5
               , ir-Rakkomandazzjoni dwar il-Ħolqien tal-Garanzija Ewropea għat-Tfal
                  6
               , l-Istrateġija dwar id-Drittijiet tal-Persuni b’Diżabbiltà 2021-2030
                  7
               , l-Aġenda għall-Ħiliet għall-Ewropa għall-kompetittività sostenibbli, il-ġustizzja soċjali u r-reżiljenza
                  8
                iż-Żona Ewropea tal-Edukazzjoni
                  9
                u l-Pjan ta’ Azzjoni għall-Edukazzjoni Diġitali
                  10
               , il-Pjan ta’ azzjoni tal-UE għall-ġlieda kontra r-razziżmu 2020-2025
                  11
               , l-Istrateġija għall-ugwaljanza, għall-inklużjoni u għall-parteċipazzjoni tar-Roma tal-UE
                  12
               , l-Istrateġija ta’ Ugwaljanza Bejn is-Sessi
                  13
                għall-2020-2025, l-Istrateġija dwar l-Ugwaljanza tal-LGBTIQ 2020-2025
                  14
               , il-Komunikazzjoni dwar il-Bini ta’ Unjoni Ewropea tas-Saħħa
                  15
               , l-Istrateġija Farmaċewtika għall-Ewropa
                  16
               , u l-Pjan tal-Ewropa biex Jingħeleb il-Kanċer
                  17
               . B’hekk ser tikkontribwixxi wkoll għall-kisba tal-miri ewlenin tal-UE 2030 dwar l-impjiegi, il-ħiliet u l-faqar li tant intlaqgħu sew mill-mexxejja tal-UE fis-Summit Soċjali f’Porto f’Mejju 2021 u fil-Kunsill Ewropew f’Ġunju 2021.
            
            
               Il-Faċilità se tappoġġa r-riformi u l-investimenti li jiġu ppreżentati mill-Istati Membri fil-pjanijiet tagħhom għall-irkupru u r-reżiljenza taħt il-pilastri kollha
                  18
                tar-Regolament RRF. Bosta minn dawn ir-riformi u l-investimenti se jikkontribwixxu għall-implimentazzjoni tal-Pilastru Ewropew tad-Drittijiet Soċjali u l-prinċipji kollha tiegħu. Dan jinkludi b’mod partikolari l-investiment fil-kapital uman, pereżempju permezz tat-titjib tal-ħiliet, it-taħriġ mill-ġdid u r-rikwalifikazzjoni tal-forza tax-xogħol. Tista’ tinkludi wkoll riformi mmirati lejn it-titjib tal-effettività tal-programmi ta’ integrazzjoni għall-persuni qiegħda. Il-Faċilità se tappoġġa wkoll riformi u investimenti mmirati lejn it-tisħiħ tal-koeżjoni soċjali u territorjali u l-konverġenza ġewwa l-Unjoni. Fl-aħħar nett, il-Faċilità se timmira li tiżgura li l-ġenerazzjoni ta’ Ewropej li ġejja ma tintlaqatx mill-kriżi b’mod permanenti. Għaldaqstant se tappoġġa wkoll riformi u investimenti mmirati lejn it-titjib tal-aċċess u l-opportunità għat-tfal u ż-żgħażagħ f’rabta mal-edukazzjoni, mal-impjiegi, mas-saħħa, man-nutrizzjoni, mal-impjiegi u mal-akkomodazzjoni. Dawn il-prijoritajiet huma riflessi fi tliet pilastri mis-sitta tal-kamp ta’ applikazzjoni tal-Faċilità stabbiliti fl-Artikolu 3 tar-Regolament RRF, jiġifieri: il-koeżjoni soċjali u territorjali; ir-reżiljenza tas-saħħa u r-reżiljenza ekonomika, soċjali u istituzzjonali; u politiki għall-ġenerazzjoni li jmiss, għat-tfal u għaż-żgħażagħ. 
            
            
               Sabiex jiġi żgurat rapportar adegwat dwar l-implimentazzjoni ta’ miżuri b’dimensjoni soċjali, l-Artikolu 29(4) jagħti s-setgħa lill-Kummissjoni tadotta metodoloġija dwar ir-rapportar dwar in-nefqa soċjali, inkluż fuq it-tfal u ż-żgħażagħ. L-objettiv tal-metodoloġija għar-rapportar dwar in-nefqa soċjali, inkluż dwar it-tfal u ż-żgħażagħ, huwa li tipprovdi informazzjoni sintetika, b’mod trasparenti u responsabbli, dwar l-infiq soċjali fl-ambitu tal-Faċilità. 
            
            
               Rapportar speċifiku dwar in-nefqa soċjali li jinkludi enfasi fuq l-ugwaljanza bejn il-ġeneri tqies ukoll bħala essenzjali fid-dawl tal-enfasi li r-Regolament RRF jitfa’ fuq din il-kwistjoni. 
            
            
               Kull riforma u investiment inklużi fil-pjanijiet u li għandhom dimensjoni soċjali primarja se jkunu assoċjati ma’ wieħed mid-disa’ “oqsma ta’ politika” soċjali deskritti fl-Anness ta’ dan ir-Regolament. Dawn l-oqsma ta’ politika soċjali għandhom jiġu aggregati f’erba’ kategoriji soċjali usa’, jiġifieri: i) l-impjiegi u l-ħiliet, ii) l-edukazzjoni, iii) is-saħħa u l-kura fit-tul u iv) il-politiki soċjali. Barra minn hekk, kull miżura ta’ natura soċjali li tinkludi enfasi fuq it-tfal u ż-żgħażagħ, u fuq l-ugwaljanza bejn il-ġeneri se tiġi mmarkata, u dan jippermetti rapportar speċifiku dwar in-nefqa tal-RRF li jiffoka fuq it-tfal u ż-żgħażagħ, u fuq l-ugwaljanza bejn il-ġeneri. 
            
            
               Dan ir-Regolament Delegat jistabbilixxi l-metodoloġija għar-rapportar tan-nefqa soċjali, inkluż fuq it-tfal u ż-żgħażagħ, u dwar l-ugwaljanza bejn is-sessi, inkluża fil-pjanijiet għall-irkupru u r-reżiljenza tal-Istati Membri.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               F’konformità mal-Fehim Komuni tal-2016 bejn il-Parlament Ewropew, il-Kunsill u l-Kummissjoni, il-Kummissjoni kkonsultat lill-esperti tal-Istati Membri dwar dan ir-Regolament Delegat f’żewġ laqgħat fit-28 ta’ Mejju 2021 u fl-14 ta’ Lulju 2021. Ir-rappreżentanti tal-Parlament Ewropew u tal-Kunsill ipparteċipaw fil-laqgħa bħala osservaturi. L-esperti tal-Istati Membri laqgħu l-metodoloġija proposta u għamlu għadd ta’ suġġerimenti tekniċi u talbiet għal kjarifiki. L-esperti staqsew b’mod partikolari dwar il-proċess biex l-Istati Membri jinżammu infurmati meta l-Kummissjoni tapplika l-metodoloġija stabbilita f’dan ir-Regolament Delegat biex jirrapportaw dwar in-nefqa soċjali fil-kuntest tal-Faċilità. 
            
            
               F’konformità mal-linji gwida għal Regolamentazzjoni Aħjar, dan ir-Regolament Delegat ġie ppubblikat għall-feedback għal 4 ġimgħat bejn it-28 ta’ Lulju 2021 u l-25 ta’ Awwissu 2021. Sitt partijiet ikkonċernati, ħafna minnhom NGOs attivi fil-politiki soċjali, bagħtu l-kummenti tagħhom. Il-maġġoranza tal-kummenti ffukaw fuq id-disa’ oqsma ta’ politika identifikati sabiex jiġi ffaċilitat l-ittaggjar tal-miżuri tal-pjanijiet għall-irkupru u r-reżiljenza rilevanti għall-infiq soċjali. Dawn il-kummenti ssuġġerew li l-oqsma ta’ politika jiġu mirquma aktar, filwaqt li xi wħud talbu wkoll li l-gruppi fil-mira speċifiċi jiġu mmarkati b’mod addizzjonali.
            
            
               3.ELEMENTI ĠURIDIĊI TAL-ATT DELEGAT
            
            
               Id-dritt li jiġu adottati Atti Delegati huwa previst fl-Artikolu 29(4), il-punt (b) u l-Artikolu 30(2) tar-Regolament 2021/241.
            
            
               L-Artikolu 1 jistabbilixxi l-metodoloġija tar-rapportar tan-nefqa soċjali. Din il-metodoloġija hija speċifikata aktar fl-Anness ta’ dan ir-Regolament Delegat.
            
            
               L-Artikolu 2 jistabbilixxi d-data tad-dħul fis-seħħ ta’ dan ir-Regolament Delegat.
            
            
               REGOLAMENT DELEGAT TAL-KUMMISSJONI (UE) .../...
            
         
         
            
               ta’ 28.9.2021
            
            
               li jissupplimenta r-Regolament (UE) 2021/241 tal-Parlament Ewropew u tal-Kunsill li jistabbilixxi l-Faċilità għall-Irkupru u r-Reżiljenza bid-definizzjoni ta' metodoloġija għar-rapportar dwar in-nefqa soċjali
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat r-Regolament (UE) 2021/241 tal-Parlament Ewropew u tal-Kunsill li jistabbilixxi l-Faċilità għall-Irkupru u r-Reżiljenza
                  19
               , u b’mod partikolari l-Artikolu 29(4), il-punt (b) u l-Artikolu 33 tiegħu,
            
            
               Billi:
            
            
               (1)L-għan tal-Faċilità għall-Irkupru u r-Reżiljenza (il-“Faċilità”) huwa li tipprovdi appoġġ finanzjarju effettiv u sinifikanti biex tiżdied l-implimentazzjoni tar-riformi sostenibbli u tal-investiment pubbliku relatat fl-Istati Membri. Il-Faċilità hija strument dedikat imfassal biex jindirizza l-effetti u l-konsegwenzi soċjali u ekonomiċi negattivi tal-kriżi tal-COVID-19 fl-Unjoni. 
            
            
               (2)Il-Faċilità tappoġġa l-irkupru ekonomiku u soċjali u tikkontribwixxi — fost l-oħrajn — għall-ġlieda kontra l-faqar, għall-inugwaljanzi u l-indirizzar tal-qgħad, għall-ħolqien ta’ impjiegi ta’ kwalità għolja u stabbli, għal kapaċità mtejba tal-kura tas-saħħa, u għal politiki aħjar għall-ġenerazzjoni li ġejja inkluż dwar l-edukazzjoni u t-taħriġ. 
            
            
               (3)Il-Faċilità se tappoġġa b’mod partikolari lill-Istati Membri jimplimentaw miżuri konformi mal-Pilastru Ewropew tad-Drittijiet Soċjali u ma’ inizjattivi tal-Unjoni fil-qasam tal-impjiegi, l-edukazzjoni, is-saħħa u dak soċjali partikolarment il-Pilastru Ewropew tad-Drittijiet Soċjali
                  20
                u r-Rakkomandazzjoni dwar appoġġ attiv effettiv għall-impjiegi wara l-kriżi tal-COVID-19 (EASE)
                  21
               , il-Komunikazzjoni dwar l-Appoġġ għall-Impjiegi taż-Żgħażagħ
                  22
                u r-Rakkomandazzjoni dwar Pont għall-Impjiegi – Tissaħħaħ il-Garanzija għaż-Żgħażagħ
                  23
               , ir-Rakkomandazzjoni dwar l-edukazzjoni u t-taħriġ vokazzjonali (VET) għall-kompetittività sostenibbli, il-ġustizzja soċjali u r-reżiljenza
                  24
               , ir-Rakkomandazzjoni dwar il-Ħolqien tal-Garanzija Ewropea għat-Tfal
                  25
               , l-Istrateġija dwar id-Drittijiet tal-Persuni b’Diżabbiltà 2021-2030
                  26
               , l-Aġenda għall-Ħiliet għall-Ewropa għall-kompetittività sostenibbli, il-ġustizzja soċjali u r-reżiljenza
                  27
                iż-Żona Ewropea tal-Edukazzjoni
                  28
                u l-Pjan ta’ Azzjoni għall-Edukazzjoni Diġitali
                  29
               , il-Pjan ta’ azzjoni tal-UE għall-ġlieda kontra r-razziżmu 2020-2025
                  30
               , l-Istrateġija għall-ugwaljanza, għall-inklużjoni u għall-parteċipazzjoni tar-Roma tal-UE
                  31
               , l-Istrateġija ta’ Ugwaljanza Bejn is-Sessi għall-2020-2025
                  32
               , l-Istrateġija dwar l-Ugwaljanza tal-LGBTIQ 2020-2025
                  33
               , il-Komunikazzjoni dwar il-Bini ta’ Unjoni Ewropea tas-Saħħa
                  34
               , l-Istrateġija Farmaċewtika għall-Ewropa
                  35
               , u l-Pjan tal-Ewropa biex Jingħeleb il-Kanċer
                  36
               .
            
            
               (4)F’dan il-kuntest, huwa importanti li wieħed ikun jista’ jirrapporta dwar ir-riformi u l-investimenti b’dimensjoni soċjali u li jiġu ffinanzjati mill-Faċilità. Skont l-Artikolu 29(4), il-punt (b) tar-Regolament (UE) 2021/241, b’konformità mal-Faċilità l-Kummissjoni għandha tiddefinixxi metodoloġija għar-rapportar tan-nefqa soċjali, inkluż fuq it-tfal u ż-żgħażagħ. 
            
            
               (5)Skont l-Artikolu 31(3), il-punt (c) tar-Regolament (UE) 2021/241, ir-rapport annwali tal-Kummissjoni lill-Parlament Ewropew u lill-Kunsill għandu jinkludi informazzjoni dwar in-nefqa ffinanzjata mill-Faċilità taħt is-sitt pilastri msemmija fl-Artikolu 3 tiegħu, li tinkorpora n-nefqa soċjali, inkluż fuq it-tfal u ż-żgħażagħ.
            
            
               (6)Il-metodoloġija jenħtieġ li tikkonsisti f’żewġ stadji: l-ewwel nett, kull riforma u investiment inklużi fil-pjan għall-irkupru u r-reżiljenza ta’ Stat Membru li jkollhom dimensjoni soċjali primarja jenħtieġ li jkunu assoċjati mill-Kummissjoni, f’konsultazzjoni fejn ikun hemm bżon, ma’ dak l-Istat Membri, ma’ xi wieħed minn disa’ oqsma ta’ politika soċjali taħt l-erba’ kategoriji soċjali usa’ stabbiliti fl-Anness; it-tieni, kull miżura ta’ natura soċjali li tinkludi enfasi fuq it-tfal u ż-żgħażagħ, kif ukoll fuq l-ugwaljanza bejn il-ġeneri, billi r-Regolament (UE) 2021/241 ipoġġi enfasi fuq l-ugwaljanza bejn il-ġeneri, jenħtieġ li tiġi mmarkata, li jippermetti rapportar speċifiku fuq it-tfal u ż-żgħażagħ, u fuq l-ugwaljanza bejn il-ġeneri rispettivament.
            
            
               (7)Meta jitqies li l-metodoloġija dwar in-nefqa soċjali jenħtieġ li tkun qed titħaddem sal-31 ta’ Diċembru 2021, u sabiex tingħata opportunità lill-applikazzjoni f’waqtha tal-miżuri previsti f’dan ir-Regolament, dan ir-Regolament jenħtieġ li jidħol fis-seħħ f’dak il-jum li jiġi wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea. 
            
            
            
               ADOTTAT DAN IR-REGOLAMENT:
            
            
               Artikolu 1 
               Definizzjoni tal-metodoloġija
            
            
               1.Il-metodoloġija għar-rapportar dwar in-nefqa soċjali, inkluż fuq it-tfal u ż-żgħażagħ, u dwar l-ugwaljanza bejn il-ġeneri skont il-Faċilità għandha tkun ibbażata fuq in-nefqa stmata pprovduta fil-pjanijiet approvati għall-irkupru u r-reżiljenza u fuq il-passi stabbiliti fil-paragrafi 2, 3 u 4. 
            
            
               2.Ir-riformi u l-investimenti b’dimensjoni soċjali primarja għandhom ikunu assoċjati ma’ wieħed mid-disa’ oqsma ta’ politika soċjali stabbiliti fl-Anness. Kull qasam ta’ politika soċjali għandu jkun marbut ma’ kategorija soċjali usa’. Riforma jew investiment jistgħu jkunu assoċjati biss ma’ qasam wieħed ta’ politika soċjali, u għalhekk ma’ kategorija soċjali waħda.
            
            
               3.Kull miżura ta’ natura soċjali li tinkludi enfasi fuq it-tfal u ż-żgħażagħ għandha tiġi mmarkata, li jippermetti rapportar speċifiku sussegwenti dwar in-nefqa mill-Faċilità fuq it-tfal u ż-żgħażagħ.
            
            
               4.Kull miżura ta’ natura soċjali li tinkludi enfasi fuq l-ugwaljanza bejn il-ġeneri għandha tiġi mmarkata, li jippermetti rapportar sussegwenti speċifiku dwar in-nefqa mill-Faċilità fuq l-ugwaljanza bejn is-ġeneri.
            
         
         
            
               5.L-oqsma ta’ politika soċjali u l-kategoriji soċjali, u l-marki biex jiġu identifikati miżuri ta’ natura soċjali li jinkludu enfasi fuq it-tfal u ż-żgħażagħ, u fuq l-ugwaljanza bejn il-ġeneri kif imsemmi fil-paragrafi 2, 3, u 4 għandhom ikunu dawk stabbiliti fl-Anness.
            
            
               6.Il-Kummissjoni għandha tuża din il-metodoloġija fir-rapport annwali msemmi fl-Artikolu 31(3) tar-Regolament (UE) Nru 2021/241 biex tipprovdi informazzjoni dwar in-nefqa soċjali, inkluż fuq it-tfal u ż-żgħażagħ, u dwar l-ugwaljanza bejn is-sessi ffinanzjata mill-Faċilità. 
            
            
               Artikolu 2 
               Dħul fis-seħħ
            
            
               Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 28.9.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        Ir-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza (ĠU L57/17, 18.2.2021, p.17)
               
               
                  
                     (2)
                  
                        Ir-Rakkomandazzjoni tal-Kummissjoni (UE) 2021/402 tal-4 ta’ Marzu 2021 dwar appoġġ attiv effettiv għall-impjiegi wara l-kriżi tal-COVID-19 (C(2021) 1372 finali)
               
               
                  
                     (3)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: L-Appoġġ għall-Impjieg taż-Żgħażagħ, Pont għall-Impjiegi għall-Ġenerazzjoni li Jmiss(COM(2020) 276 final, 1.7.2020)
               
               
                  
                     (4)
                  
                        Ir-Rakkomandazzjoni tal-Kunsill tat-30 ta’ Ottubru 2020 dwar Pont għall-Impjiegi – Tissaħħaħ il-Garanzija għaż-Żgħażagħ u li tissostitwixxi r-Rakkomandazzjoni tal-Kunsill tat-22 ta’ April 2013 dwar it-twaqqif ta’ Garanzija għaż-Żgħażagħ (2020/C 372/01)
               
               
                  
                     (5)
                  
                        Ir-Rakkomandazzjoni tal-Kunsill tal-24 ta’ Novembru 2020 dwar l-edukazzjoni u t-taħriġ vokazzjonali (VET) għall-kompetittività sostenibbli, il-ġustizzja soċjali u r-reżiljenza (2020/C 417/01, 2.12.2020)
               
               
                  
                     (6)
                  
                        Adozzjoni pendenti mill-Kunsill (COM (2021) 137 final, 24.3.2021)
               
               
                  
                     (7)
                  
                        COM(2021) 101 finali, 3.3.2021)
               
               
                  
                     (8)
                  
                        COM(2020) 274 finali, 1.7.2020) 
               
               
                  
                     (9)
                  
                        Ir-Riżoluzzjoni tal-Kunsill dwar qafas strateġiku għall-kooperazzjoni Ewropea fl-edukazzjoni u t-taħriġ lejn iż-Żona Ewropea tal-Edukazzjoni u lil hinn (2021-2030) (2021/C 66/01)
               
               
                  
                     (10)
                  
                        COM(2020) 624 finali, 30.9.2020) 
               
               
                  
                     (11)
                  
                        COM(2020) 565 finali, 18.9.2020)
               
               
                  
                     (12)
                  
                        COM(2020) 620 finali, 7.10.2020)
               
               
                  
                     (13)
                  
                        COM(2020) 152 finali, 5.3.2020)
               
               
                  
                     (14)
                  
                        COM(2020) 698 finali, 12.11.2020)
               
               
                  
                     (15)
                  
                        COM(2020) 724 finali, 11.11.2020)
               
               
                  
                     (16)
                  
                        COM(2020) 761 finali, 25.11.2020)
               
               
                  
                     (17)
                  
                        COM(2021) 44 finali, 3.2.2021)
               
               
                  
                     (18)
                  
                        F’konformità mal-Artikolu 3 tar-Regolament (UE) 2021/241, il-kamp ta’ applikazzjoni tal-Faċilità huwa mibni fuq sitt (6) pilastri: it-tranżizzjoni ekoloġika; it-trasformazzjoni diġitali; it-tkabbir intelliġenti, sostenibbli u inklużiv, inklużi l-koeżjoni ekonomika, l-impjiegi, il-produttività, il-kompetittività, ir-riċerka, l-iżvilupp u l-innovazzjoni, u suq intern li jiffunzjona tajjeb b’SMEs b’saħħithom; il-koeżjoni soċjali u territorjali; is-saħħa u r-reżiljenza ekonomika, soċjali u istituzzjonali, bil-għan li, fost l-oħrajn, tiżdied il-kapaċità ta’ rispons għall-kriżijiet; il-politiki għall-ġenerazzjoni li jmiss, għat-tfal u għaż-żgħażagħ, bħall-edukazzjoni u l-ħiliet.
               
               
                  
                     (19)
                  
                        Ir-Regolament (UE) 2021/241 tal-Parlament Ewropew u tal-Kunsill tat-12 ta’ Frar 2021 li jistabbilixxi l-Faċilità għall-Irkupru u r-Reżiljenza (ĠU L57, 18.2.2021, p.17) 
               
               
                  
                     (20)
                  
                        COM(2021) 102 finali, 4.3.2021)
               
               
                  
                     (21)
                  
                        Ir-Rakkomandazzjoni tal-Kummissjoni (UE) 2021/402 tal-4 ta’ Marzu 2021 dwar appoġġ attiv effettiv għall-impjiegi wara l-kriżi tal-COVID-19 (C(2021) 1372 finali)
               
               
                  
                     (22)
                  
                        Il-Komunikazzjoni tal-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni: L-Appoġġ għall-Impjieg taż-Żgħażagħ, Pont għall-Impjiegi għall-Ġenerazzjoni li Jmiss(COM(2020) 276 final, 1.7.2020)
               
               
                  
                     (23)
                  
                        Ir-Rakkomandazzjoni tal-Kunsill tat-30 ta’ Ottubru 2020 dwar Pont għall-Impjiegi – Tissaħħaħ il-Garanzija għaż-Żgħażagħ u li tissostitwixxi r-Rakkomandazzjoni tal-Kunsill tat-22 ta’ April 2013 dwar it-twaqqif ta’ Garanzija għaż-Żgħażagħ (2020/C 372/01)
               
               
                  
                     (24)
                  
                        Ir-Rakkomandazzjoni tal-Kunsill tal-24 ta’ Novembru 2020 dwar l-edukazzjoni u t-taħriġ vokazzjonali (VET) għall-kompetittività sostenibbli, il-ġustizzja soċjali u r-reżiljenza (2020/C 417/01, 2.12.2020)
               
               
                  
                     (25)
                  
                        Adozzjoni pendenti mill-Kunsill (COM (2021) 137 final, 24.3.2021)
               
               
                  
                     (26)
                  
                        COM(2021) 101 finali, 3.3.2021)
               
               
                  
                     (27)
                  
                        COM(2020) 274 finali, 1.7.2020) 
               
               
                  
                     (28)
                  
                        Ir-Riżoluzzjoni tal-Kunsill dwar qafas strateġiku għall-kooperazzjoni Ewropea fl-edukazzjoni u t-taħriġ lejn iż-Żona Ewropea tal-Edukazzjoni u lil hinn (2021-2030) (2021/C 66/01)
               
               
                  
                     (29)
                  
                        COM(2020) 624 finali, 30.9.2020) 
               
               
                  
                     (30)
                  
                        COM(2020) 565 finali, 18.9.2020)
               
               
                  
                     (31)
                  
                        COM(2020) 620 finali, 7.10.2020)
               
               
                  
                     (32)
                  
                        COM(2020) 152 finali, 5.3.2020)
               
               
                  
                     (33)
                  
                        COM(2020) 698 finali, 12.11.2020)
               
               
                  
                     (34)
                  
                        COM(2020) 724 finali, 11.11.2020)
               
               
                  
                     (35)
                  
                        COM(2020) 761 finali, 25.11.2020)
               
               
                  
                     (36)
                  
                        COM(2021) 44 finali, 3.2.2021)
               
            
      
    ---documentbreak--- 
      
         
         
            
               ANNESS  
               Metodoloġija għar-rapportar dwar in-nefqa soċjali, inkluż fuq it-tfal u ż-żgħażagħ, u fuq l-ugwaljanza bejn il-ġeneri
            
            
               1. Il-Kummissjoni għandha tassenja kull miżura b’dimensjoni soċjali primarja esklussivament lil wieħed mid-disa’ oqsma tal-politika soċjali li ġejjin: 
            
            
                     
                        Disa’ oqsma ta’ politika fl-erba’ kategoriji soċjali ewlenin
                     
                  
               
                     
                        Kategorija soċjali: L-impjiegi u l-ħiliet
                     
                  
               
                     
                        1. It-tagħlim għall-adulti, inkluż l-edukazzjoni u t-taħriġ vokazzjonali kontinwi; Ir-rikonoxximent u l-validazzjoni tal-ħiliet
                     
                  
               
                     
                        2. L-appoġġ għall-impjiegi u l-ħolqien tal-impjiegi, inklużi inċentivi għall-impjegar u għat-tranżizzjoni tal-impjiegi u appoġġ għal dawk li jaħdmu għal rashom
                     
                  
               
                     
                        3. Il-modernizzazzjoni tal-istituzzjonijiet tas-suq tax-xogħol, inklużi l-infrastruttura, is-servizzi tal-impjiegi u t-tbassir tal-ħiliet u l-ispettorati tax-xogħol; il-ħarsien u l-organizzazzjoni tal-impjiegi; id-djalogu soċjali u mekkaniżmi għall-iffissar tal-pagi; l-adattament tal-postijiet tax-xogħol 
                     
                  
               
                     
                        Kategorija soċjali: L-edukazzjoni u t-tħaris tat-tfal
                     
                  
               
                     
                        4. L-edukazzjoni u t-tħaris bikri tat-tfal: L-aċċessibbiltà, l-affordabbiltà, il-kwalità u l-inklużività, inklużi d-diġitalizzazzjoni u l-infrastruttura 
                     
                  
               
                     
                        5. L-edukazzjoni ġenerali, vokazzjonali u ogħla: L-aċċessibbiltà, l-affordabbiltà, il-kwalità u l-inklużività, inklużi d-diġitalizzazzjoni u l-infrastruttura
                     
                  
               
                     
                        Kategorija soċjali: Il-kura tas-saħħa u kura fit-tul
                     
                  
               
                     
                        6. Il-kura tas-saħħa: ir-reżiljenza, is-sostenibbiltà, l-adegwatezza, id-disponibbiltà, l-aċċessibbiltà, l-affordabbiltà u l-kwalità, inklużi d-diġitalizzazzjoni u l-infrastruttura
                     
                  
               
                     
                        7. Il-kura fit-tul: ir-reżiljenza, is-sostenibbiltà, l-adegwatezza, id-disponibbiltà, l-aċċessibbiltà, l-affordabbiltà u l-kwalità, inklużi d-diġitalizzazzjoni u l-infrastruttura
                     
                  
               
                     
                        Kategorija soċjali: Il-politiki soċjali
                     
                  
               
                     
                        8. L-akkomodazzjoni soċjali u infrastruttura soċjali oħra 
                     
                  
               
                     
                        9. Il-protezzjoni soċjali, inklużi s-servizzi soċjali u l-integrazzjoni ta’ gruppi vulnerabbli
                     
                  
               
            
               2. Għal kull miżura ta’ natura soċjali li tinkludi enfasi fuq it-tfal u ż-żgħażagħ, il-Kummissjoni għandha tattribwixxi marka li tippermetti r-rapportar speċifiku tan-nefqa fil-kuntest tal-Faċilità għat-tfal u ż-żgħażagħ.
            
            
               3. Għal kull miżura ta’ natura soċjali li tinkludi enfasi fuq l-ugwaljanza bejn il-ġeneri, il-Kummissjoni għandha tattribwixxi marka li tippermetti r-rapportar speċifiku fil-kuntest tan-nefqa tal-Faċilità fuq l-ugwaljanza bejn il-ġeneri.